اقبال ساجد

اقبال ساجد (پیدائش: 1932ء - وفات: 18 مئی، 1988ء) پاکستان سے تعلق رکھنے والے اردو کے منفرد لب و لہجے کے شاعر تھے۔

 حالات زندگی 
اقبال ساجد 1932ء میں لنڈھورا ، ضلع سہارنپور، اترپردیش، برطانوی ہندوستان میں پیدا ہوئے تھےاقبال ساجد، سوانح و تصانیف ویب، پاکستانعقیل عباس جعفری: پاکستان کرونیکل، ص 632، ورثہ / فضلی سنز، کراچی، 2010ءتعارف:اقبال ساجد، ریختہ ڈاٹ کام، بھارت۔ تقسیم ہند کے بعد لاہور منتقل ہو گئے۔ انھوں نے میٹرک تک تعلیم پائی۔ کچھ عرصے ریڈیو پاکستان سے وابستہ رہے، کالم نویسی بھی کی۔ اقبال ساجد نے مجبوری میں اپنا کلام بہت سستے داموں بیچ دیا تھا، جس کا انھیں بہت دکھ تھا۔ جب اقبال ساجد نے اپنے اشعار بیچنا چھوڑ دیے تو مجبوری میں انھیں ایسے پیشے اختیار کرنا پڑے جسے ہمارے معاشرے میں اچھی نگاہ سے نہیں دیکھا جاتا۔ نازش حیدری شاعری میں ان کے استاد تھے۔ ان کا مجموعہ کلام ان کے وفات کے بعد اثاثہ کے نام سے اشاعت پزیر ہوا۔ ان کی شاعری کی کلیات کلیات اقبال ساجد کے نام سے شائع ہو چکی ہے۔

 تصانیف 
 اثاثہ
 کلیات اقبال ساجد
 مشہور شعر 
سورج ہوں زندگی کی رمق چھوڑ جاؤں گا

میں ڈوب بھی گیا تو شفق چھوڑ جاؤں گا

 نمونۂ کلام 

<div style='text-align: center;'>
غزل

<div style='text-align: center;'>
غزل

<div style='text-align: center;'>
شعر

 وفات 
اقبال ساجد 18 مئی 1988ء کو لاہور، پاکستان میں وفات پاگئے۔ وہ لاہور کے میانی صاحب قبرستان میں آسودۂ خاک ہیں۔

 حوالہ جات 

زمرہ:1932ء کی پیدائشیں
زمرہ:1988ء کی وفیات
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مسلم شخصیات
زمرہ:لاہور کے شعرا